als_Latn dik_Latn sag_Latn
Gripi godet vendin, urdhërohet mbyllja e shkollave, kopshteve e çerdheve
Ministria e Shëndetësisë ka urdhëruar mbylljen e shkollave të arsimit parauniversitar, si edhe të çerdheve dhe kopshteve në datat 4, 5, 6 dhe 7 janar 2017.
Arsyeja e këtij urdhri ka qenë situata e pazakontë e përhapjes së gripit në vendin tonë dhe rreziku që ai të përhapet edhe më shumë. Ditët e fundit ka qenë i jashtëzakonshëm fluksi në qendrat spitalore nga pacientët e të gjitha moshave.
Këto ditë pritet gjithashtu edhe që temperaturat të vijnë në ulje, duke arritur ekstreme negative.
“Me qëllim kufizimin e mëtejshëm të përhapjes së virusit të gripit në vend për të mbrojtur popullatën nga sëmundjet infektive që kanë impakt në shëndetin e saj, Ministria e Shëndetësisë, në bazë të Nenit 7, pika 4 (masa të veçanta) të Ligjit 15/2016 (“Për parandalimin dhe luftimin e infeksioneve dhe sëmundjeve infektive”), sipas udhëzimeve kombëtare, të përgatitura nga Instituti i Shëndetit Publik, ka urdhëruar sot, më datë 03.01.2017, mbylljen e çerdheve, kopshteve dhe shkollave të arsimit parauniversitar në datat 4, 5, 6, 7 janar 2017”,- thuhet në njoftimin e ministrisë. /Blitz.al/
als_Latn als_Latn als_Latn als_Latn als_Latn